b'\n_START_ARTICLE_\nZra\xc4\x8dnoprevozna divizija (Ju\xc5\xbeni Vietnam)\n_START_SECTION_\nZgodovina\n_START_PARAGRAPH_\nDivizija je bila ustanovljena 1. decembra 1965 s preoblikovanjem Zra\xc4\x8dnoprevozne brigade. Sestavljali so jo posebej izbrani prostovoljci, ki so morali prestati 9-tedensko urjenje v zra\xc4\x8dnoprevozni \xc5\xa1oli, nato pa \xc5\xa1e 3-tedensko padalsko urjenje (v tem sklopu so opravili 5 padalskih skokov). Divizijski bataljoni so bili nenehno v fazi rotiranja: en bataljon je bil nastanjen v Tan Son Nhutu (kjer je bil v nenehni bojni pripravljenosti in zmo\xc5\xbeen opraviti padalski skok kjerkoli v dr\xc5\xbeavi v parih urah), en bataljon se je nahajal v Vung Tauu na odmoru, en v Da Nangu kot severna reakcijska sila,... Na splo\xc5\xa1no pa je divizija delovala kot strate\xc5\xa1ka rezerva General\xc5\xa1taba Armade Republike Vietnam._NEWLINE_Januarja 1966 je divizija izvedla skupno operacijo z ameri\xc5\xa1ko 173. zra\xc4\x8dnoprevozno brigado. Konec januarja je bila celotna divizija zra\xc4\x8dno prepeljana v Bong Son, kjer je sodelovala z ameri\xc5\xa1ko 1. konjeni\xc5\xa1ko divizijo. 3. marca 1966 je en divizijski bataljon izveden bojni skok pri Son Cauu. Bojna skupina, v mo\xc4\x8di dveh bataljonov, je 27. decembra istega leta izvedla bojni skok v provinci Chuong Thien. Aprila in maja 1968 je divizija sodelovala v operaciji Delawere. Leta 1969 so divizijske enote sodelovala v bitki za Sajgon in za Tay Ninh._NEWLINE_Med 30. januarjem in 6. aprilom 1971 je divizija sodelovala v operaciji Lam Son 719, ko je napadla gverilske polo\xc5\xbeaje v Laosu skupaj s ju\xc5\xbenovietnamsko 1. pehotno divizijo; med to operacijo sta bila skoraj popolnoma uni\xc4\x8dena 3. brigadni \xc5\xa1tab in 3. zra\xc4\x8dnoprevozni bataljon._NEWLINE_Divizija je bila vpletena v zatrtje velikono\xc4\x8dne ofenzive leta 1972, ko je tudi opravila svoj zadnji bojni padalski skok v provinci Quang Tri. Junija istega leta je bila divizija zra\xc4\x8dno prepeljana v sosednjo provinco Thua Thien, kjer je sodelovala v bojih mesec dni._NEWLINE_Po koncu vietnamske vojne so biv\xc5\xa1i pripadniki divizije izvajali omejeno gverilsko bojevanje proti komunisti\xc4\x8dni oblasti.'